Planleggingen av den nye, større etterfølgeren til Volvo ÖV4 begynte i 1926. Helmer MasOlle startet med å redesigne karosseriet. De amerikanske merkene dominerte det svenske markedet på denne tiden, de var Volvos største konkurrenter og kunne tilby sekssylindrede motorer. Derfor ble det snart klart for Volvo at de måtte gjøre noe tilsvarende. Dette var også et krav for å kunne komme inn på taximarkedet.